钦定古今图书集成/方舆汇编/职方典/第1151卷 > 襄阳府山川考一 府志
## 钦定古今图书集成/方舆汇编/职方典/第1151卷 > 襄阳府山川考一 府志

本府。〈襄阳县附郭。〉

岘山　在县南七里，高五百步，东临汉水，有汉武帝冢、晋羊祜碑及祠。按祜镇襄阳，尝与从事邹湛登此山，垂泣曰：“自有宇宙，便有此山，由来贤哲登此远望者多矣，皆湮没无闻。” 湛对曰：“公德冠四海，道嗣前哲，令闻令望，当与此山俱传。” 及祜没，襄人感其德，立祠刻碑其上，过者见之，莫不流涕。杜预名其碑为《堕泪碑》云：

虎头山　在县西南三里。元阿木尝驻马此山，指汉东白河口曰：“若筑垒于此，襄阳粮道可绝矣。” 后遂筑鹿门、新城等堡。

龟山　在县西南五里。上建真武庙，庙中有礤石，襄人率以三月三日卧其上，谓免灾患。山麓有先主亭。

楚山　在县西南八里。昔秦与齐、韩、魏攻楚，登此山以望楚，故又名望楚山。南有“楚岩” 二大字，河阳赵清老刻。或云又名马鞍山。

凤凰山　在县东南五里。梁武帝立寺其上，今废。

万山　在县西北十里。下有解佩渚，事见阿头山下。《襄沔记》以岘山、万山、紫盖山为三岘。紫盖山　在县西北五里，宋改名中岘山。襄山　在县西五里，以水驾山而下，故名。谷隐山　在县东南十三里。按《明一统志》“晋习凿齿隐遁处。” 一作“谷隐。” 旧有紫金寺。

大成山　在县西七里

阿头山　在县西九里。下有曲隈，相传昔郑交甫遇仙女解佩处。

募旗山　在县西十里。相传昔有兵卒于此募旗，故名。或云“其形似旗” ，其山起伏有九里远，又名为“九里山。”

卧龙山　，在县南十里。下有习家池，上有“望海亭。”

匾山　在县南十里

隆中山　在县西三十里，有“隆中书院” 遗址，即孔明读书处。有十景，曰三顾堂、六角井、古柏亭、躬耕田、梁甫岩、抱膝石、老龙洞、小虹桥、半月溪、野云庵。

白马山　在县南十里。下有白马泉，习凿齿居焉，因名习家池。后山简日饮其上，更名高阳池。《南雍川记》：“每年三月三日，刺史禊饮于此。” 桃花山　，在县西二十五里。旧传山有桃千树，故名。

陈庄山　在县北三十里。

团山　，在县西南三十里。

玉山　，在县东南三十里。

鹿门山　在县东南三十里。“光武梦苏岭山神，命习郁立神祠于此，刻二石鹿夹道口，故名。” 汉庞德公、唐庞蕴、孟浩然、皮日休，俱隐于此。苏岭山　在鹿门山北。

霸王山　在鹿门山南，相传楚项羽屯兵于此。阳桥山　，在县东南五十里，近桥，故名。《春秋纪》楚为阳桥之后。

伏龙山　在县南二十里。宋曾巩知郡事，尝祷雨于此，有应。

独乐山　，在县西北六十里。孔明尝于此作《梁父吟》。

百丈山　在县南三十里。《旧传》云“有麝香兽。” 刘表尝遣人采药，遇坎穴，得麝香数斗，如石莲，馨香芳馥，非人间所有。元兵逼襄阳，宋来兴国以百人侵百丈山，即此。

土门山　在县西四十里。其形如门，故名。鹤子山　，在县西五十里，近鹤子川，故名。方山　，在县西北一带，下有水，相传汉女昔游处。张衡《南都赋》云：“游女弄珠，汉皋之曲。” 汉皋，即方山之异名，以方城而名曰方山。

谢公岩　，在县西南五里。昔谢希逸曾游此。“仙女洞　” ，在县西北三十里。

白马洞　在县西南

蛮王洞　在县南十里

碧云洞　，在县西五里，檀溪南。

圣人洞　，在县南二十里。唐时有一翁游此，形貌异常，故名。

黄龙洞　、风洞　俱在县南三十里。

谢庄洞　在县南二十里。

汉水　又名襄水，在县西北。出大安军三泉县西嶓冢山，至汉阳军汉阳县大别山入江。白河　在县东北。源出南阳白水河，故名。至樊城东入汉江。

唐河　，在县东二百里。源出唐县，故与白河相对。

滚河　在县东六十里。源出枣阳县，西流入白河。

泥河　，在县东北九十里。南入唐北河。

清河　，在县东北十里，东流入唐北河。

七里河　在县北七里，东流入白河。

淳河　在县东三十里，西流入汉江。

鸭湖　，在县西。昭烈越檀溪经此。

黄龙港　在县东北四十五里，东流入汉江。竹篠港　在县西北三十里，西流入汉江。沙河港　在县南四十五里，南流入汉江。土山港　在县南五十里，东流入汉江。

石牌港　在县西北三十里，西流入汉江。金水港　，源发桃花岭，由檀溪至汉南五里入汉江。

田塍港　在县东南三十里，入汉江。

隆盛港　：在县东南四十里，入汉江。

鱼浦潭　：在县南八里。其潭深而聚鱼。

沉碑潭　在县西北五里。昔杜预《南征纪功》二碑，一立岘山，一沉万山下，潭中一名“万山潭。” 五娘子洲　，在县东五里汉江中。

虎尾洲　：在县南三十里。

蔡洲　在汉水中，汉蔡瑁居焉，曹操尝造其家。“解珮渚　” 在阿头山下曲隈，郑交甫遇神女解珮处。

斩蛟渚　，在县北二里。先有蛟为患，太守邓遐拔剑入水斩之，患息。

檀溪　在县西四里。汉昭烈所乘马名的卢，自樊西走至此，溪中溺不能出，备急曰：“的卢今日厄，可不努力。” 乃踊跃三丈而过。按《明一统志》，梁武帝镇荆州，潜造器械竹木，沉檀溪，为舟装之。即此处。今涸。

《白公湍　》。秦白起伐楚，尝涉此。

黑虎池　，在县东五里。按《一统志》作“黑龙池。” 水深而碧，牛僧孺尝祷雨于此。

濯笔池　在县西虎头山上，昭烈尝濯笔于此。马跑泉　、甘泉　俱在岘山上。按《一统志》有二，一在城西南七里，一在太和山后。

“白马泉　” 即“习家池。”

韩公井　在襄阳县东三里。

孝义井　在城内，以唐孝子尹怦得名。

王粲井　一在万山东。按《明一统志》“粲之故宅在焉” ，一在习池上。

“葛井　” ，在襄阳县西二十里，即诸葛亮宅。《宜城县》。

两耳山　，在县东四十里，以形似名。

赤山　在县东南五十里。土石皆赤，下有深潭。相传周吕望尝钓于此，名“钓鱼洞。”

五车山　，在县东北二十里。俗传庞居士舁金，弃此山下。

紫盖山　，在县西一里，以形似盖，故名。今西城跨其上焉。

凤山　：在县南四十四里。

石梁山　，在县西三十里。形似桥梁，上有庞德公祠。

女观山　，在县西南二十五里。按《县志》作“女冠” ，有女观，先圣七娘庙，故名。

牛心山　在县西南二十里，又名青牛山。毓秀山　在儒学后。

覆船山　，在县南四十里。

团山　在县南七十里

马头山　在县东二十里。

两乳山　在县东三十里。有龙潭、古寺。二山如两乳状，故名。

香炉山　，在县东四十里。状类香炉，相传真武游处。

卧牛山　，在县东五十里。有石如卧牛状，今渐没入土中。

铁砧山　：在县东八十里。

菜公山　在县西二十五里。上产仙韭，故名。小尖山　在石梁山西，形尖小，俗号“冲天。” 凤蚌山　在县西三十五里。地名故县山，形似蚌。鸡鸣山　在县东二十五里。相传真武游此，时值鸡鸣，故名。

偏头山　在鸡鸣山东。相传真武至顶上，山遂偏。

天龙山　在县东四十里，上有天龙坑。

南泉山　在县东七十里。山南有泉。

鹞子山　在牛心山南，上有风洞。

天池山　在县西二十八里苏家园。山顶有池，泉源不竭，近湮塞。

凤凰山　在县东南五十里。

卧虎岩　在县东北十八里。相传有人化虎于其处。

卧龙岩　在县北

上滴水岩　，在伍车山下，有伍子胥庙。

“下滴水岩　” ，在赤山下，南有清汉寺。

分水岭　，在县南六十里。水分宜城、荆门二界，故名。

王家岭　在县东里许

《夫子垩　》，在县南四十里。自昔相传夫子曾游此。

赤湖冈　在县南五十五里。

古羊冈　在县西北四十里。因古有石羊，故名。走马冈　在县东南六十里。汉关羽练军处。仙人洞　在赤山半，岩阔丈许，相传有仙居此。汉水　在县东四里，其源出陇西嶓冢山，由襄阳经县东北入安陆。按《县志》曰：“汉江源经本邑，抵安陆，至大别入江。”

蛮河　即南漳县蛮河，经县西南六十里入汉江。按《明一统志》发源自房县界，经南漳入宜城西南六十里入汉江，桓温避父讳改名彝水。《县志》：春秋时名鄢水，后名彝水，又改蛮河。

捣筒河　在县东五里

潘家河　在县东七十里，经石板滩至阴港入汉江。

新河　在城东大堤外

磨珠湖　在县北二里。相传有龙磨珠于此。泰山湖　在县南一里官路南。西有泰山庙，今废。

石子湖　在县南四十里。

臭湖　故襄阳东。秦白起攻楚，立堤壅水以灌鄢，鄢坏，人多溺死，臭闻远近，故名。

天鹅湖　在县西十五里，地名“侯堂营。”

糠皮湖　在县西北七里。相传白起以糠擫其湖面，楚人避水，多溺死。

杨柳湖　在县东南里许。

捞尸湖　相传白起灌鄢于此捞尸，故名。清水港　，在县东南十五里。《县志》：发源龙潭寺，入汉。

龙潭港　在县西南里许。《县志》：在城北一里。毛家港　在县北二十五里，源出泼陂，经张家桥入汉。

拖枪港　在县东十里。今范家营。宋将范文虎与阿木战败绩，拖枪经此，故名。

阴港　在县东三十里。源出南泉，至港入汉水。王城港　在县东五十里，俗呼黄鳝港，入汉江。《县志》相传明嘉靖过此进膳。

史凤港　：在卧虎崖南。

朱家港　在县东三十里。水出上泉冲，西入汉。练港　在县东南四十里，源出卧牛山，至赤山入汉。

灌子滩　在县北二十里卧虎崖。《史》载宋将范文虎以兵船二十艘援襄阳，与元将阿术、刘整战败于此。

连四洪滩　在灌子滩下。四滩相连，故名。今淤。赤滩　，在县东南三十五里。《史》载宋京湖都统张世杰帅师救襄阳，与元人战于赤滩，败之，即此。

交了滩　在破河脑，因蛮河水出汉江，二水交流，故名。

倒上洪滩　在交了滩七里。或云：“船至倒转一湾方可上。” 或云：“小河之水涨则逆流。”

石羊滩　在倒上洪滩七里，因楚平王庙有石羊，故名。

湍滩　湍滩脑《史》载，元将阿术率万户阿剌与宋将范文虎战于湍滩，败之，即此。

长渠　在县西四十里。荆及康狼，楚之西山也。水出二山之间曰“沔水” ，楚屈瑕伐罗及鄢，乱次以济，是也。秦白起攻楚，壅是水为渠以灌鄢，遂拔楚都。

中洲　，在县东五里。汉江中水频浸没。

皇清康熙癸亥春，胡邑令植柳数千以备薪，民因呼。

曰胡公柳

羊祜汊　，在县北三十里。晋羊祜守襄阳郡，因汉有汊河，故名。

康坡汊　在县南十里

楼子汊　在县东南二十五里清水港。南龙坑　在县北三十里。天顺间，有龙出此，故名。天龙坑　在县东四十里天龙山上。阔丈许，其深莫测。

天坑　，在县西南二十五里鹞子山，深不可测。宋元军战牛心山，入多坑此。

西坛沟　在县西二里许。

屈家沟　在县东半里。自龙潭港东流入汉。龙池　，在县南十五里故襄城内。韩愈《宜城驿记》曰：“白起堰” 是也。今有龙池寺。

月牙池　，在县西二十里古羊冈，即月池。洗马池　，在县东南六十里。相传关羽洗马处，前有关王庙。

莲花池　，在报恩寺东，去县一里。

金沙泉　在县东二里。其水造酒甘美，世谓“宜城春” ，又谓“竹叶春” ，久塞。

珍珠泉　在县东七十里。泉出如珠，其水入汉。南泉　在县东九十里。俱入汉江。

双池泉　在县西南二十里。

汤泉　，在县南八十里。《窄由》泉温，中有池，虽冬可浴。

千佛井　在报恩寺北

八角琉璃井　在县南二里泰山庙后，今废。

杜康井　在县治东杜康台下。相传杜康造酒于此，其水有酒味。

关王井　在县东六十里关王庙左。

林公井　在县西门外紫盖山下，县令林典凿。“八角井　” ，在县西五十里石梁山顶黑龙大王庙前。祈雨者祷神取水有应，井中时有白云冉冉而起。

“甘泉井　” 在县中，甘美不竭。

朱公井　旧在县西仓边，其水常竭。知县朱崇学凿于治东仓后，泉味甘美，人甚便之。

《余家井　》在永丰巷，深六丈。

扳倒井　在朱家港。汉光武入蔡阳经此，人马俱渴，取水饮之，故名。

梁公井　一在旧县仪门内，一在察院左，一在城南旧泰山庙，味俱美，今皆塞。

南漳县

凤凰山　在县西北五里。

泰鸿山　：在县治五里。

玉溪山　：在县治前，其峰高峻。

四望山　，在县南三十里。东望襄阳，西望房陵，北望谷城，南望荆门，故名。

清溪山　，在县南六十里。郭璞尝游此，赋《诗》云：“清溪千馀仞，中有一道士。”

舞旗山　在县东三十里。

羊角山　，在县西一百二十里。

鸡头山　，在县西一百八十里。以北临漳水，又名“临漳山。”

十会山　，在县西十五里。

荆山　在县西北八十里。山三面险绝，惟西南一隅通人行，相传周卞和得玉于此。上有抱石岩。按：《明一统志》引《山海经》云：“其阳多铁，其阴多黄金。” 山顶有池，池旁有石室。

老鸦山　在县南七十里。按《明一统志》：“上接文阳洞，下接三泉山，周回四十馀里，洞险峻幽深，人不可近。相传龙神所居，每岁旱，祷雨辄应。” 八叠山　，在县东南六十里。司马懿凿山开道，屈盘八叠，故名。

五盘山　在县西五十里。

司空山　，在县西一百三十里。

七里山　在县北五十里。

杏巢山　，在县南六十里。

一锹岩　在县西南里许。

斜溪洞　，在县东九十里。

文阳洞　，在县西一百里。

西溪洞　，在县南一百四十里。

圣马洞　在县西一里。按《明一统志》：“有石室，可容二三十人，旧传有白马饮水其中。”

仙女洞　在县东三十里。按《明一统志》在县西南五里抱玉岩之东。

笋石　在县北五十里石门寺内。石上生成玉兔望月，又有笋纹数茎，状如笋。

沮水　在县南五十里。出房州永清县西南景山，东南入于汉江。一云出房州房陵县东山，东南过江陵府枝江县，入于汉江。王粲《登楼赋》所谓“倚曲沮之长洲” ，即此沮水也。

漳河　在县南一百里。按《明一统志》“由当阳境入溪江。”

清凉河　在县东六十里，源出西溪洞。按《明一统志》，“水与蛮河会。”

潮水河　在县西一百里。其水一日一潮。潇溪河　，去县二里。

珍珠池　在县西南二十里双池寺内。人于池旁蹴踢，则四围水涌跳如泉。

黑龙泉　去县十里

一碗泉　在县西二百里歇马庙旁。石上有坎，仅容水一碗，取之，不见其竭。

三涌井　在灵泉寺内。晋有僧聪达见此井，曰：“吾教兴，则水涌。” 水果三涌，遂立寺焉。

枣阳县

武王山　在县东五十里。世传楚武王常猎于此，后因楚霸僭称，乃改名霸山。远望白石如雪。《霸山，晴雪八景》之一。

赤眉山　，在枣阳县东北八十里。汉赤眉尝军此山，地名“北寨。”

马鞍山　在县东四十里。

椒山　在县东北六十里，有梵寺，九层古刹，《椒山梵宇八景》之一。

大阜山　，在县东六十里。上有仙人晒药台、洗药池。旧设有大阜驿，今废。

鸭儿山　，在县东二十里，上有祖师庙。山之西即邓家店，汉邓禹故里。

洞儿山　，在县东三十里。其山出石灰。

无量山　在县南七十里。山孤峻，无量寿佛曾住锡于此。

资山　，在县东南六十里。其山深邃阔远，居其间者获耕种竹木之利，故名。

青山　，在县西南六十里。山峰耸翠，绵亘百馀里。

磨剑山　，在县南四十里。汉光武尝磨剑于此，故名。

金牛山　，在县南八十里。旧传有金色牛出没其中，故名。

八万山　，在县南八十里。世祖曾屯兵八万于此，故名。

狮子山　在县南四十里。上坦平，有白水寺，古刹大殿。左有井，泉不竭。相传汉世祖立旗杆处。右光武祠，立有碑记。

瀴源山　，在县南六十里。上有一石，名曰《东西石虎》。

甘泉山　在县东北七十里。地肥水甘，故名。唐子山　，在县北五十里，产白细石。上有明唐寺，昔高凤飘麦处。山峰独耸，为邑后障。

光斗山　在县南七十里。旧传光武为莽兵所逼，夜至山下，见光射斗间，因名。俗讹称“光头山。” 石虎山　在县南八十里。有卧石如虎，故名。观山　在县东南八十里，上有观山寺。

圣龙山　，在县东南八十里。上有寺，寺前有池，水不竭。昔有禅师号“天池” ，住锡于此，又名天池寺。

紫微山　在县北五十里半。山中有龙潭，天旱祈雨即应。

卧虎山　在县北三里许。有烈妇迹。《虎冲春霁》，八景之一。

虎尾山　：在县西南五十里。

花包山　在县东三十里。

陡山　，在县东北四十里。

白河　在县南四十里。源出大阜山，西流入汉江。汉光武旧宅南有白水，即此。

华阳河　在县东四十里。源出武王山，西流入白河，中有泉在沙滩上，每大旱，泉水如珠上沸，祈雨辄应。

沙河　在县南一里。源出鹿头店，流入滚河。元人张翥诗：“沙河岸边秋草白” ，即此。按《县志》：水有三味：小东门味甘美；大东门味微淡；南门味重，有土气。

中河　在县南五十里。源出无量山，西流入滚河。《县志》作“锺河” ，源出浕水。

滚河　在枣阳县南五十里，源出白河，西流入汉水。《明一统志》合白河入汉江。《县志》：“光武被王莽逼，比渡后，河水突沸，波浪腾涌，莽兵不能渡。滚水扁舟，为八景之一。”

真陂河　在县北三十里。

镇北河　在县北十八里，西流入唐河。

金鸡河　在县东三十里。

蔡阳河　在县西南六十里。又名“两河口。” 水涨可通舟楫，达襄阳。

清潭河　在县南八十里。四时水色皆如鹦鹉绿。

优梁河　：在东南，两处各离县二十里。

苍龙河　，在县西北五十里。

瀴水　在县东五十里，西流入汉江。《县志》：“源出瀴源山。” 《明一统志》：“魏置瀴源县，以此名。”

浕水　，在县南三十里。源出浕山，汉张衡《南都赋》“滍澧泺浕” 是也。

石羊池　在县南三里。土人见石羊食禾，逐至池中，石羊如故，俗呼为石羊堰。后又题曰“羊堰秋波” ，即八景之一。

莲花池　在县西南二十里，即八景内之“莲花晓月” 是也。相传池未植莲，每月夜土人见莲花盛开，次早又无。《明一统志》：“池上有石如卧羊。” 蔡子池　在县北半里，相传蔡伦造纸处。汝泉　在县南八十里，今谓之南泉，即古上马县地。

义井　在县西北七十里崔桥东。

东义井　在县河东岸百步。

西义井　在县西北七十里。

琉璃井　一在乌金店北，一在刘昇店东北一里许。汉张飞曾过此饮水。

谷城县

屏风山　在县南。昔白玉仙人得《素书》于此。金牛山　，在县南八十里。唐广德寺铸钟，以牛负铜从此入，故名。

谷山　，在县西北十里。有古谷城，即春秋“谷伯绥” 之国。

团山　在县南四十里

薤山　，在县西南八十里。山上有孤竹三茎，三年生一笋，笋就竹死，代谢不已。每诸山云起，此山无云，终不雨，土人以为验。

赤山　，在县东南七十里。丹岩壁立，临汉江之上，故名。

高亭山　，在县南十五里。上有高亭祠。

老军山　在县南十里

开林山　，在县西北四里。汉萧何子封筑阳侯，建国于此山下。

倒驴山　在县西九十里。高峻险绝，行者驴尝倒死于此，故名。

界山　，在县西北一百二十里。

万铜山　，在县东南九十里。唐时广德寺尝铸万斤铜钟于此山顶。

古羊河　在县东北五里。源出石花街，西北流入西河口，与粉水合，入里仁港达汉江。

白石河　在县西南三十里。中有白石。

黄土河　在县城南三十五里。西北皆黄土，异他处。

粉渍河　一名“粉水” ，在县南。源出巴山，经房县东南流入汉江。萧何遣人于此渍粉，光洁特异，故名。

黑水河　，在县东六十里。

干㲼河　，在县北三里。汉江涨则与古羊河相通，水过则干。

丁家湖　在县东南七里。

小汛洲　在县南七十里。洲种瓜，味甘美。沅漕洲　在县东五里。又云“袁曹洲” ，昔袁术、曹操争渡于此。

水磨滩　在县西南三里。

卧牛池　在县南八十里广德寺内。相传隋炀帝宫姬有恶疾，愿出为尼，乘白牛至此，牛卧不去，姬止宿浃旬，见癞鼠屡啮一草，饮浴于池，既而癞愈。姬疑之，亦从采食，饮泉沐浴，疾愈。后入朝，备述愈疾之由，遂遣使取所食草，乃“何首乌” 也。至今池边盛生。

古灵泉　在县南五十里古灵泉寺旁。相传与西蜀相通。昔水中尝浮一木鱼，上刻云“西蜀某寺记。” 传者据此。

灵泉　，在广德寺后。相传有龙潜于中，四时水涌，流至镇风桥，绕汉江。

光化县

马窟山　在县东南五里，上有一石窟。汉时有马数百匹从此窟出，形小似巴、滇马，故名。《明一统志》：“三国时，陆逊攻襄阳，值此穴，有马数十匹出，逊载还建业。蜀使来，有兵家滇池者，识其马色，云亡父所乘，对之流涕。”

广节山　在县东南

固封山　，在县西北十里。

龙拱山　在县西十五里。

葫荻山　在县西五十里。

三尖山　在县西北六十里。盘折幽邃，抵河南、南阳之境。

牛头山　在县北五里，今改名“麒麟山。”

杏儿山　，在县北七十里。多产杏，故名。

乞儿岩　在县北四十里。

红岩　在县西南十七里。

孤石岭　在县西三十里。

红冈　在县东北四里

秦家冈　在县东十五里。

石虎陂　在县东三十里。

红土陂　在县北三十里。

骆驼岈　在县东十里

白水峪　，在县北四十五里。

《杏花洞　》，在杏儿山，深不可测。

《汉水　经》云：“嶓冢导漾，东流为汉。” 即此。自西北经本县南，入谷城境。

蒿堰河　在县东南三十五里。

黑水河　，在县东南四十里。

蔚家河　在县东五十里。

大梁河　，在县东五十五里。

排子河　在县东六十里。

陡漕河　在县东南三十里，流入汉江。

泥河　在县北十里

安乐河　，在县西北四十五里。

胳劳湖　在县西六里

百顷湖　在县东南三十里。

樊家湖　在县南十五里。

羊皮滩　在县西北四十里。

黄狗滩　在县北五里

鸳鸯滩　在县南二十里。

干㲼河滩　在县南三十里。“流长” 湾　，在县南三十里。

伍龙潭　：在县西北十五里。深不可测。

黑龙潭　在县北五里。旱祷有应。

杨林㲼　，在县南二十五里。泠家漤　，在县西南八里。

傅家漤　在县东北四十里。

井家漤　在县北八里

水鳖港　：在县西北二十五里。

上涓口　在县南十里

下涓口　在县东南十二里。

响水沟　，在县西北三十五里。

茶沟　在县东二十五里。

金银沟　在县西北二十五里。

独草沟　，在县北二十五里。

烂柴沟　在县北三十里。

秋林沟　，在县北四十里。

藜花沟　在县北四十里。

卢家沟　在县北五十里。

温泉　在县南五里。旧有一泉，温煖可浴，今塞河尚存，一名“温水河。”

六股泉　在县北六十里。

均州

太岳太和山　，在州南二百里，先名太和，一名仙室，一名太岳，元帝昇真之处，谓非元武不足以当之，故又名“武当。” 嵩高之储副，五岳之流辈，周回八百馀里，七十二峰，三十六岩，二十四涧，五台五井，三泉，三潭，四石，三天门，三洞天，一福地，风穴雷洞，药圃丹炉，霄馆龙宫，庆云彩雾，幽兰清蕙，石乳天花，古松榔梅，桃源鹤涧、甘露、仙棋，胜迹不可胜纪。明永乐间，钦改今名，丕建宫殿，有太和宫、清微宫、南岩紫霄宫、五龙宫、玉虚宫、遇真宫、迎恩宫、净乐宫，凡九宫。又有秦府庵、晋府庵、周府庵、祠、观台亭，俱详《太和志》中。石阶山　在太和山，一名华岳地肺。

女思山　，在太和山。汉来歙曾孙女，嫁为河内张德子妇，随夫还至此山，南望其父母，思慕而死，遂葬此山焉。

“外朝山　” 在太和山后。

方山　在州北十五里

龙门山　：在州北五十里。

石鼓山　，去州五十里。

青崖山　，去州六十里。

《远山　》，去州一百二十里。

乌头山　：在州东三十里。

大观山　，去州三十五里。

小观山　：在大观山下。

龙山　，在州东南七里。下即勺水口。

横山　，去州二十五里。

炮山　在州南十五里

宝盖山　，去州二十里。

赤山　，去州三十五里。

绞口山　，去州六十里。

小界山　在境内

大界山　，去州一百二十里。

西冈山　：在州西五里。

棺木山　去州十里

紫山　去州二十里

黄峰山　在州境内

黄洋山　在州三十里

佛家山　去州四十里，连郧县界。

白浪山　，在州西南一百里。

马鞍山　在州东南五里。

九里冈　在州治内

卧龙冈　在州北四十里。

白云峰　，陈希夷修真于此。

“逍遥峰　” ，在清微宫南。

“五龙峰　” 中有灵湫，大旱不竭。

“紫炁峰　” ，在五龙宫西南。“五老峰　” ，在紫霄宫南。

“叠字峰　” ，在五龙宫西南，以上俱在太和山。“天柱峰　” 居七十二峰之上，高凌霄汉，俯视众山皆卑小。

“紫霄峰　” 在太和山下。

《蜡烛峰　》，以形似，故名。

太子坡　在紫霄宫后元帝为太子时修真于此。

黄营川　，在州东北三十五里。

八里川　在州西八里

嚣川　去州十里

均水　在州东。《前汉·地理志》：“丹水东折入均水。” 汉水　，在州北四十里，即嶓冢导漾东流为汉者。其水因地而名，曰漾，曰沔，曰汉，曰沧浪。盖总名为汉，别言之则有四耳。

沧浪水　即《禹贡》“沧浪之水。” 楚屈原遇渔父歌沧浪之处。

黄沙河　去州十里

浪河　在州南九十里。《明一统志》：“在州东南七十里。源出太和山，东流入汉江。”

潧河　在州南十里。按：《明一统志》作“曾河” ，在州南六里，源出太和山，流经城南入汉江。

中家洲　在州西北五里。

沧浪洲　在州东北四十里沧浪水旁。

铁炉滩　去州五里

乱石滩　去州六里

石门滩　在州治内

“鱼梁” 滩　在石门滩下。

大浪滩　在鱼梁滩下

漓门滩　在州西北二十里。

小江口　在州东南八十里。

磨针涧　，在太和山北。真武修炼未成，亟欲出山，至此涧，忽遇老妪操铁杵磨石上，问：磨此何为？曰：“为针耳。” 曰：“不亦难乎。” 妪曰：“功至自成。” 真武大悟，卒得道，故名。

九渡涧　在紫霄宫东

莲花池　在州西北隅。《明一统志》：“在州西南五里。”

盐池　在西南十里

金泉　在响河边。《明一统志》：“在州治，宋王齐作记。”

四眼井　在州东北隅。